แบงก์โน๊ตส์
ต้องขอคารวะ ทนุศักดิ์ เล็กอุทัย รมช.คลังน้องใหม่ ผู้มากด้วยแม่ยก พ่อยกบรรดาศักดิ์
2 ก.พ. 2555

ขึ้นหม้อ...
ต้องขอคารวะ ทนุศักดิ์ เล็กอุทัย รมช.คลังน้องใหม่ ผู้มากด้วยแม่ยก พ่อยกบรรดาศักดิ์




 
รางวัลที่ ครม.แต่งตั้งให้เป็นผู้รักษาราชการแทน รมว.คลัง ในกรณีที่ เดอะโต้ง กิตติรัตน์ ณ ระนอง ไม่สามารถปฏิบัติราชการได้ แซงหน้า ป๊ะป๋า วิรุฬ เตชะไพบูลย์ รมช.คลังผู้มากด้วยอาวุโส ยังไม่ทันตั้งโต๊ะเลี้ยง
เดอะโต้ง กิตติรัตน์ ก็บอกว่าได้มอบหมายให้ ทนุศักดิ์ เป็นผู้พิจารณาประมาณการรายได้ของรัฐบาล เพื่อจัดทำกรอบงบประมาณรายจ่ายปี 2556 ให้เสร็จใน 2 สัปดาห์ และได้กำชับให้ดูแลการจัดว่างบใหม่ต้องขาดดุลน้อยกว่าปีนี้ที่ตั้งไว้ 4 แสนล้านให้ได้ แต่จะลดลงเท่าใด ทนุศักดิ์ จะพิจารณา...
แถมยังมอบหมายให้ รมช.คลังคนจน คน ตจว. เป็นผู้ดูแลกรมจัดเก็บภาษีทั้งหมด ครบเครื่องต้มยำ สมใจแม่ยก
งานนี้ต้องรอดูว่า รมช.ทนุศักดิ์ จะมีกึ๋นแค่ไหน เพราะการกำหนดกรอบงบประมาณรายจ่ายจะต้องพิจารณาให้รอบด้าน ทั้งตัวเลขการเติบโตทางเศรษฐกิจ การจัดเก็บรายได้ และความต้องการลงทุน 
แถมคนที่มาพูดคุยก็เขี้ยว ทั้งจากสำนักงบ คลัง สภาพัฒน์ ธปท. แต่ละคนวิชาเกินทั้งน้านนน ฟัง ขบคิด และตามไม่ทันยุ่งขิง